OpenLLM-France/wikimedia huggingface dataset:
# Xifratge de Hill

El xifratge de Hill va ser el primer sistema criptogràfic polialfabètic que servia per treballar amb més de tres símbols simultàniament. Aquest sistema és polialfabètic perquè pot passar que un mateix caràcter en un missatge a enviar es xifri en dos caràcters diferents en el missatge encriptat.

## Història

El xifratge de Hill va ser inventat l'any 1929 pel matemàtic i educador, interessat per les comunicacions Lester S. Hill. Aquest sistema està basat en l'àlgebra lineal i ha sigut important en la història de la criptografia.

## Elaboració

Suposant que treballem amb un alfabet de 26 caràcters les lletres es numeren en ordre alfabètic de manera que A = 0, B = 1, ..., Z = 25.
Es tria un enter “d” que determina blocs de “d” elements que són tractats com un vector de “d” dimensions.
Es tria de forma aleatòria una matriu $\mathrm {M}$ de “d” × “d” elements els quals seran la clau a utilitzar. Els elements de $\mathrm {M}$ seran enters entre 0 i 25, a més $\mathrm {M}$ ha de ser invertible.
Per a l'encriptació, el text és dividit en blocs de “d” elements dels quals es multipliquen per $\mathrm {M}$.
Totes les operacions aritmètiques es realitzen en la forma mòdul 26, és a dir que: $26\equiv 0{\pmod {26}}$; $27\equiv 1{\pmod {26}}$; $28\equiv 2{\pmod {26}}$, etc.
Donat un missatge a xifrar hem de prendre blocs del missatge de "d" caràcters i aplicar: $matriu\cdot bloc$ $de$ $missatge=bloc$ $de$ $text$ $xifrat$.

## Violació

El sistema de Hill planteja als criptoanalistes problemes molt més grans a què plantejava. Per començar l'espai de claus és molt més gran, en aquest cas és de 303 600, és a dir les permutacions de 4 elements presos d'entre 25 possibles. I utilitzant una matriu més gran la quantitat de possibles claus es pot fer tan gran com sigui necessari per fer que sigui impossible un atac per força bruta.
El millor que pot fer un criptoanalista és tractar d'aconseguir un codi per al qual es conegui una part del missatge, i veure si amb les dues dades és capaç de trobar com va ser la matriu utilitzada per xifrar el missatge. La matriu es trobaria utilitzant el mètode de reducció de Gauss.

## Referències

* ↑ «US1845947A - Message protector», 14-02-1929. [Consulta: 1r abril 2022].
* ↑ Klima, R.; Klima, R.E.; Sigmon, N.; Sigmon, N.P.. Cryptology: Classical and Modern. CRC Press, 2018, p. 1-PA26. ISBN 978-1-351-69253-3 [Consulta: 1r abril 2022].
* ↑ «Wayback Machine», 19-07-2011. Arxivat de l'original el 2011-07-19. [Consulta: 1r abril 2022].

## Enllaços externs

* «Hill Cipher» (en anglès). [Consulta: 12 febrer 2013]. «Web que implementa un mètode en línia per xifrar i desxifrar missatges en aquest xifratge»
* http://massey.limfinity.com/207/hillcipher.pdf
# Masia Serrapinyana

Serrapinyana és una masia del municipi d'Avià inclosa en l'Inventari del Patrimoni Arquitectònic de Catalunya.

## Descripció

Edifici en conjunt força heterogeni a causa de les diverses campanyes constructives i de reformes que han anat modificant molt el seu aspecte primitiu. El parament és a base de grans pedres unides amb morter i després arrebossat. La coberta és a dues aigües amb teula àrab i embigat de fusta. L'entrada és allindanada, amb una biga de fusta com a llinda. Destaquen dues finestres amb marcs motllurats i ampits de pedra originals del segle xviii on hi figuren les dates gravades en bon estat de conservació.

## Història

Les notícies de la casa es remunten al s. XVI, concretament es documenta al fogatge de 1553 i s'esmenta a Bartomeu Serra. A la llinda d'una de les finestres, a més, hi ha gravada la data de 1720.

## Referències

* 1 2 «Masia Serrapinyana». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 23 agost 2014].
# Mona esquirol boliviana

La mona esquirol boliviana (Saimiri boliviensis) és una espècie de mico de la família dels cèbids que viu a Bolívia, el Brasil i el Perú.

## Taxonomia

* S. b. boliviensis
* S. b. peruviensis
# Gorden-Staupitz

Gorden-Staupitz és un municipi alemany que pertany a l'estat de Brandenburg. Forma part de l'Amt Plessa. Es troba aproximadament a 13 quilòmetres al nord-est d'Elsterwerda i 12 quilòmetres al sud de Finsterwalde a les carreteres 62 i 63 del parc natural Niederlausitzer Heidelandschaft.
# Prosopis affinis

Prosopis affinis és una espècie d'arbre que és planta nativa de l'Argentina, Brasil, el Paraguai i l'Uruguai. Entre els seus noms comuns es troben algarrobillo, espinillo, ibopé-morotí, ñandubay i inhanduvá. Està amenaçat per pèrdua d'hàbitat.
És una planta melífera.

## Descripció

Fa de 3 a 13 m d'alt, té espines còniques i curtes d'uns 2 cm de longitud. Les fulles són petites bipinnades, caducifòlies. Floreix de setembre a novembre.
Su floración se da de septiembre a noviembre.
# The Hypnotist's Revenge (pel·lícula de 1909)

Hypnotist's Revenge va ser un curtmetratge mut de comèdia de Georges Méliès del 1908. La pel·lícula, ara suposada perduda, era una parodia sobre el popular tema de la hipnosi; presentava un mag-hipnotitzador que utilitzava les seves habilitats per enganyar cartes, abans de ser atrapat i perseguit en una persecució agitada.

## Trama

Un hipnotizador-mag, convidat a la festa a casa d'un home ric, diverteix els convidats amb diversos trucs. Després de la seva actuació, s'uneix als convidats per jugar a les cartes, suggerint-los que juguin per diners. Utilitza les seves habilitats professionals per enganyar amb prodigació i aviat ha acumulat tots els guanys. Els convidats, descobrint el frau, persegueixen l'hipnotitzador fora de casa i per tota la zona. Finalment, la persecució porta l'hipnotitzador de tornada a la casa, on hipnotitza els seus perseguidors i fa una sortida segura.

## Producció

Méliès va interpretar l'hipnotitzador a la pel·lícula, que es va acabar el 1908. L'hipnotisme era un tema popular a l'època, inspirant pel·lícules com The Hypnotic Wife (Pathé, 1909), The Criminal Hypnotist (D. W. Griffith, Biograph Studios, 1909), i Max Hypnotized (Max Linder, Pathé, 1910). Méliès també havia utilitzat anteriorment el tema a la seva pel·lícula de 1897 Le Magnétiseur.

## Estrena

La pel·lícula va ser venuda per la Star Film Company de Méliès i està numerada 1408–1415 als seus catàlegs. No es coneix cap títol en francès per a la pel·lícula. A Amèrica, la pel·lícula estava programada inicialment per a ser publicada el 27 d'octubre de 1909, juntament amb la pel·lícula de Gaston Méliès Cinderella Up-to-Date va ocupar el seu lloc el 27 d'octubre.
Hypnotist's Revenge es presumeix actualment perduda.

## Referències

* ↑ "Stories of the Films", The Moving Picture World 5 (18): 617–624 (here 619–621), 30 October 1909, <https://archive.org/stream/moviewor05chal#page/618/mode/2up>
* 1 2 3 Malthête, Jacques & Mannoni, Laurent (2008), L'oeuvre de Georges Méliès, Paris: Éditions de La Martinière, p. 269, ISBN 9782732437323
* ↑ Packer, Sharon (2012), Cinema's Sinister Psychiatrists: From Caligari to Hannibal, Jefferson, NC: McFarland, p. 41, <https://www.google.cat/books/edition/Cinema_s_Sinister_Psychiatrists/2GQ3fRkXA2YC?hl=ca&gbpv=1&pg=PA41&printsec=frontcover>
* ↑ "Change in Méliès' Releases", The Moving Picture World 5 (18): 603, 30 October 1909, <https://archive.org/stream/moviewor05chal#page/602/mode/2up>

## Enllaços externs

* The Hypnotist's Revenge a Internet Movie Database (anglès)
# Wolfenstein: The Old Blood

Wolfenstein: The Old Blood és un videojoc d'acció i aventura en primera persona desenvolupat per Machine games i publicat per Bethesda. Va ser llançat el 5 de maig de 2015 en versió digital per PC, PlayStation 4 i Xbox One i en el seu format físic el 14 de maig 2015 a Austràlia i a Nova Zelanda, el 15 de maig de 2015 a Europa i el 21 de juliol de 2015 a Amèrica. És un pack d'expansió independent de la sèrie Wolfenstein i una història prèvia del videojoc Wolfenstein: The New Order.

## Argument

El joc ens posa novament a la pell de l'agent B.J. Blazcowicz, que té com a missió intentar endinsar-se en el cor de l'imperi nazi. Com infiltrat ha d'aconseguir al costat del seu company una sèrie de documents, alguna cosa que els acaba portant directes al castell de Wolfenstein. Al llarg dels vuit capítols anirem avançant en la nostra missió no solament amb en Blazkowicz, sinó també intercalant el protagonisme amb un altre personatge que haurà de moure's per la ciutat mentre busca una persona vital per a la guerra contra l'exèrcit alemany. Les relacions entre personatges, alguns diàlegs i un parell de moments concrets de la trama tenen molta importància. Wolfenstein: The Old Blood va tenir una recepció generalment positiva després de sortir a la venda. Molts crítics van lloar els tirotejos intensos del joc, els llocs interessants, i l'equilibri entre el sigil i l'acció.
# Mim de les Galápagos

El mim de les Galápagos (Mimus parvulus) és un ocell de la família dels mímids (Mimidae).

## Hàbitat i distribució

Habita camp obert a les illes Galápagos, a la Pinta, Marchena, James i Jervis, Fernandina, Isabela, Seymour, Baltra i Santa Cruz, incloent petites illes properes.

## Referències

* ↑ «Mim de les Galápagos». Cercaterm. TERMCAT, Centre de Terminologia. Rev. 20/01/2022(català)
# Campionat del Món de biketrial Elit

El Campionat del Món de biketrial en categoria Elit (en anglès: World Biketrial Championship - Category: Elite) és la màxima competició internacional de biketrial en la seva categoria superior, Elite. L'organitza la BIU des de 1992 (any de la seva fundació) i és el títol més prestigiós que hom pot aconseguir dins aquest esport.
Per a competir en aquest campionat cal tenir un mínim de 16 anys i haver competit anteriorment en categoria Junior o Senior. La BIU promou anualment de 3 a 8 pilots d'aquestes dues categories a la categoria Elite en funció dels seus resultats durant la temporada.

## Podis finals de la categoria Elit

    A 1 de gener de 2013
| Edició | Any | Campió | Subcampió | Tercer |
| I | 1992 | Ot Pi | Josef Dressler | Libor Karas |
| II | 1993 | Ot Pi | Josef Dressler | Milos Pospisil |
| III | 1994 | Petr Kraus | Ot Pi | Martin Simunek |
| IV | 1995 | Cèsar Cañas | Josef Dressler | Martin Simunek |
| V | 1996 | Cèsar Cañas | Jaromir Spesny | Oscar López |
| VI | 1997 | Cèsar Cañas | Elias Bonet | Ot Pi |
| VII | 1998 | Cèsar Cañas | Jorge Galí | Ot Pi |
| VIII | 1999 | Cèsar Cañas | Dani Comas | Ot Pi |
| IX | 2000 | Cèsar Cañas | Dani Comas | Kenny Belaey |
| X | 2001 | Cèsar Cañas | Dani Comas | Benito Ros |
| XI | 2002 | Cèsar Cañas | Benito Ros | Iker Lezeta |
| XII | 2003 | Benito Ros | Cèsar Cañas | Kazuki Terai |
| XIII | 2004 | Benito Ros | Cèsar Cañas | Dani Comas |
| XIV | 2005 | Dani Comas | Cèsar Cañas | Benito Ros |
| XV | 2006 | Dani Comas | Kazuki Terai | Peter Bartak |
| XVI | 2007 | Benito Ros | Peter Bartak | Dani Comas |
| XVII | 2008 | Dani Comas | Peter Bartak | Raúl Gutiérrez |
| XVIII | 2009 | Kazuki Terai | Xabi Alonso | Peter Bartak |
| XIX | 2010 | Dani Comas | Kazuki Terai | Masaya Yamamoto |
| XX | 2011 | Dani Comas | Kazuki Terai | Ben Savage |
| XXI | 2012 | Dani Comas | Vaclav Kolar | Raúl Gutiérrez |

## Resum estadístic

    A 1 de gener de 2013

### Campions múltiples

| Pilot | Títols |
| Cèsar Cañas | 8 |
| Dani Comas | 6 |
| Benito Ros | 3 |
| Ot Pi | 2 |

### Títols per nacionalitat

| Nacionalitat | Títols |
| Catalunya | 16 |
| País Basc | 3 |
| Japó | 1 |
| Txèquia | 1 |
| Total | 21 |

## Referències

* ↑ «BIU International Technical Rules» (PDF) (en anglès). eurobiketrial.com. EBU, 01-01-2012. [Consulta: 28 agost 2012].

### Bibliografia

* Pi, Pere. «Resultats dels campionats del món de BikeTrial». A: No tinc 200 anys. Les vivències de Pere Pi. Barcelona: Autoeditat (Service Point), juliol 2012, p. 281-285. ISBN 9788461590353.
* «The 21th. BIU 2012 World Biketrial Championship» (PDF) (en anglès). biketrial-spain.com. BIU, 16-08-2012. Arxivat de l'original el 3 de març 2016. [Consulta: 8 setembre 2012].
# Prosopis cineraria

Prosopis cineraria és una espècie del gènere Prosopis i la seva espècie tipus. És nativa de les parts àrides del subcontinent indi incloen Afghanistan, Iran, Índia, Oman, Pakistan, Aràbia i Iemen. S'ha introduIt a altres llocs d'Àsia.
És l'arbre estatal del Rajasthan i dels Emirats Units. A Bahrain hi ha un exemplar de 400 anys en un desert.

## Descripció

P. cineraria és un arbret que fa de 3 a 5 m d'alt. Les fulles són bipinnades, amb 7 – 14 folíols a cada 1 – 3 pinnae. Les branques són espinoses en els entrenusos. Les flors són menudes i de color groc-crema i les llavors estan en tavelles. Encara que pot créixer en llocs de molta aridesa amb una pluviometria de tan sols 150 litres, la seva presència indica que la capa freàtica és pregona. Com altres Prosopis spp., P. cineraria té alta tolerància a ambients molt alcalins i salins.

## Usos

La fusta de P. cineraria és un bon combustible i dona un bon carbó vegetal. Les fulles i tavelles són un bon farratge. És una planta que fa la fixació del nitrogen

## Referències

* 1 2 «Prosopis cineraria (L.) Druce». Catalogue of Life. Integrated Taxonomic Information System and Species2000, 15-03-2012. Arxivat de l'original el 2021-04-17. [Consulta: 21 març 2012].
* ↑ «Prosopis cineraria (L.) Druce». Germplasm Resources Information Network. United States Department of Agriculture, 27-01-2006. [Consulta: 31 desembre 2009].
* 1 2 3 «Prosopis cineraria». AgroForestryTree Database. World Agroforestry Centre. Arxivat de l'original el 2014-12-25. [Consulta: 21 març 2012].
* 1 2 3 «Prosopis cineraria (L.) Druce». Tropical Forages. Centre for International Agriculture Research and Food and Agriculture Agency, 2005. Arxivat de l'original el 2012-10-24. [Consulta: 21 març 2012].

## Enllaços externs

* http://www.tribuneindia.com/2002/20020928/windows/main2.htm
* A Sangari Pickle
# The Ice Sheet Ogden

El The Ice Sheet Ogden és una pista de gel situada a la ciutat d'Ogden (Utah, Estats Units). Situada al campus de la Weber State University, fou inaugurada el 1993 i és utilitzada per a la pràctica del cúrling, hoquei sobre gel i el patinatge artístic.
Durant la celebració dels Jocs Olímpics d'Hivern de 2002 realitzats a Salt Lake City fou la seu de la competició de cúrling.
# Xavi Escribano i Martínez

Xavi Escribano i Martínez (Cerdanyola del Vallès) és un músic i productor musical català. A més de ser el bateria de grups com Malestar Social, The Anti-Patiks, Violets i Antilògic, l'any 2016 Escribano va fundar EM Estudi, un estudi de gravació a Terrassa on han enregistrat nombrosos grups catalans de punk rock com Blowfuse, Ratpenat, Les Buch, Batec, Panellet, Ratpenades, La Banda Trapera del Río, Groggy Rude, Família Fracàs, Guineu, Serpent o Pilseners, entre d'altres.

## Referències

* ↑ «La banda cerdanyolenca de punk-rock, Antilògic, estrena un nou single», 20-05-2024. [Consulta: 25 maig 2024].
* ↑ «“Els meus amics són morts” nou single dels Ratpenat». Underground.cat, 13-05-2021. [Consulta: 25 maig 2024].
* ↑ «“Maquinària”, primer avançament i videoclip del nou treball de Batec». Underground.cat, 04-12-2020. [Consulta: 25 maig 2024].
* ↑ «Estrenamos 'Not Surf', el nuevo vídeo de Ratpenades» (en castellà). Rockzone, 23-05-2024. [Consulta: 25 maig 2024].
* ↑ «Groggy Rude: Vídeo de «Fins al final»» (en castellà). Condenado Fanzine, 16-09-2020. [Consulta: 25 maig 2024].
* ↑ «Pilseners, “nos gusta la gente que se posiciona”» (en castellà). Ruta 66, 21-12-2022. [Consulta: 25 maig 2024].
# Mauro Gianneschi

Mauro Gianneschi (Ponte Buggianese, Toscana, 3 d'agost de 1931 - Altopascio, 21 de gener de 2016) va ser un ciclista italià, que fou professional entre 1954 i 1959.
En el seu palmarès destaca la victòria en una etapa del Giro d'Itàlia de 1954.

## Palmarès

* 1951
** 1r al Gran Premi Ciutat de Camaiore
* 1953
** 1r a la Coppa 29 Martiri de Figline de Prato
** 1r al Gran Premi de Ginebra
** 1r a la Coppa Giulio Burci
* 1954
** Vencedor d'una etapa al Giro d'Itàlia

### Resultats al Giro d'Itàlia

* 1954. 43è de la classificació general. Vencedor d'una etapa
* 1955. 65è de la classificació general

### Resultats a la Volta a Espanya

* 1956. 38è de la classificació general

## Referències

* ↑ «Altopascio: Mauro Gianneschi Ruffo, campione di ciclismo anni ’50, morì travolto da uno scooter. Denunciato un 34enne». www.firenzepost.it. [Consulta: 6 febrer 2016].

## Enllaços externs

* Fitxa de Mauro Gianneschi a sitiodeciclismo.net
* Fitxa de Mauro Gianneschi a museociclismo.it
# Langtarai

Langtarai (probablement deformació de Laktardi, nom d'un deu local) és una serralada muntanyosa a Tripura a l'Índia, que corre per l'estat en direcció nord desapareixent gradualment a les planes de Sylhet. Els principals cims són el Pheng Pui, de 490 m, i el Sim Basia, de 478 m. Eren coberts amb jungla densa.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Gran Premi d'Emília-Romanya del 2023

El Gran Premi d'Emília-Romanya de Fórmula 1, que seria la sisena cursa de la temporada 2023, s'havia previst disputar al Autodromo Enzo e Dino Ferrari a Imola, entre els 19 a 21 de maig del 2023.
La cursa va ser cancel·lada pels directors de la categoria i per la FIA el 17 de maig, dos dies abans de l'inici dels entrenaments lliures a causa de les inundacions que van devastar la regió italiana que porta el nom del gran premi.
Aquest gran premi és el primer que es va cancel·lar des del Gran Premi d'Austràlia de 2020 (cursa d'obertura), que es va cancel·lar degut a la propagació de la pandèmia de COVID-19 en aquesta època.

## Cancel·lació del Gran Premi

De cara al cap de setmana, la Protecció Civil italiana va emetre una alerta vermella per a la regió d'Emília-Romanya, on s'havia de celebrar la cursa. La regió s'havia vist afectada per fortes pluges, que van provocar inundacions i esllavissades de terra. El 16 de maig de 2023, el personal de Fórmula 1 que es trobava a l'hipòdrom va rebre instruccions per abandonar el paddock, citant mesures de precaució després d'un informe d'un augment del nivell de l'aigua prop del riu Santerno. A causa de la intensa pluja observada durant tota la setmana prèvia a la cursa i després de diversos rumors el dia abans, el ministeri italià va demanar l'ajornament de la cursa. Més tard es van veure algunes parts de la pista inundades, després que s'anunciés la cancel·lació.
Al final, la cursa no anava a passar. Un comunicat oficial de la Fórmula 1 assegura que la decisió es va prendre perquè no va ser possible celebrar l'esdeveniment amb seguretat per als nostres aficionats, equips i el nostre personal, a més d'alleujar la càrrega dels serveis d'emergències locals, que ja estaven sota pressió a causa del danys causats per tempestes.

## Classificació amb cursa anul·lada

Amb l'anul·lació de la cursa, es manté la classificació del campionat per la cursa anterior.
| Campionat de Pilots Pos. Pilot Punts Canvis 1 Max Verstappen 119 = 2 Sergio Pérez 105 = 3 Fernando Alonso 75 = 4 Lewis Hamilton 56 = 5 Carlos Sainz Jr. 44 = | Campionat de Constructors Pos. Constructor Punts Canvis 1 Red Bull-RBPT 224 = 2 Aston Martin-Mercedes 102 = 3 Mercedes 96 = 4 Ferrari 78 = 5 McLaren-Mercedes 14 = |

## Referències

* ↑ «Horarios del GP de Emilia Romagna de F1 en Imola y cómo verlo por TV» (en castellà). [Consulta: 13 maig 2023].
* ↑ esport3. «El Gran Premi de l'Emília-Romanya, cancel·lat per les fortes inundacions», 17-05-2023. [Consulta: 18 maig 2023].
* ↑ «F1 cancels Imola GP due to weather emergency» (en anglès), 17-05-2023. [Consulta: 18 maig 2023].
* ↑ NTC, À Punt. «Les pluges torrencials en una regió italiana afectada per la sequera deixen huit víctimes i 13.000 evacuats», 17-05-2023. [Consulta: 18 maig 2023].
* ↑ Román, Adrià Herrero. «OFICIAL: El Gran Premi de l'Emília-Romanya no se celebrarà aquest cap de setmana», 17-05-2023. [Consulta: 18 maig 2023].
# Canals de Mart

Els canals de Mart són línies que diversos astrònoms han cregut veure en la superfície del planeta Mart.
Gairebé des del principi de les observacions telescòpiques, aquestes havien mostrat que en la superfície de Mart es trobaven grans regions brillants de color groguenc, a les quals es va anomenar "deserts", que cobrien les tres quartes parts del sòl del planeta.
El 1877, l'astrònom italià Giovanni Schiaparelli va observar que sobre aquestes regions es veien formacions rectilínies de color fosc, es va donar el nom de "canals". El 1908, l'astrònom nord-americà Percival Lowell, investigador de gran prestigi en el món de la ciència, va arribar a la conclusió que els canals havien estat construïts per éssers intel·ligents per portar l'aigua, que escassejava en la superfície marciana, des dels casquets polars fins a les regions desèrtiques.
Observacions més recents amb telescopis potents van demostrar que realment existien certs accidents geogràfics de traçat més o menys lineal en la superfície marciana. Aquests corresponien als anomenats canals de Lowell, però de cap manera posseïen les característiques descrites per ell.
Els canals artificials de l'astrònom nord-americà s'havien originat en un efecte òptic produït per les imperfeccions de les lents dels telescopis de l'època.

## Referències

* ↑ (anglès) Cosmic Errors Arxivat 2012-09-12 at Archive.is Smithsonian magazine, December 2010
* ↑ Guthke, Karl S. (1990). The Last Frontier: Imagining Other Worlds from the Copernican Revolution to Modern Fiction. Translated by Helen Atkins. Cornell University Press. pp. 356. ISBN 0-8014-1680-9

## Vegeu també

* Percival Lowell
# Pou de gel de Vilanna

El Pou de gel de Vilanna és una obra de Bescanó (Gironès) inclosa a l'Inventari del Patrimoni Arquitectònic de Catalunya.

## Descripció

Fou edificat amb un mur circular de pedra i morter de calç. A l'interior és visible una escala corba d'un sol tram. No conserva el capell.

## Història

L'Ajuntament de Bescanó va encarregar un informe sobre el pou a un despatx d'arquitectes (any 2000), en el qual van participar Carme Tarrenchs, Baldiri Boix i Lluís Solé.

## Referències

* 1 2 «Pou de gel de Vilanna». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 21 octubre 2018].
# Ahaggar

* Per a altres significats, vegeu «Kel Ahaggar».
L'Ahaggar (amazic: Idurar n Uhaggar; àrab: جبال هقار, jibāl Haqqār) és una serralada d'Algèria que forma un parc nacional. Forma part de l'ecoregió dels Boscs xeròfits montans del Sahara occidental. Aquests territoris són habitats pels Kel Ahaggar, uns 500.000 km² entre l'Ahanef a l'est, el Tassili n'Ajjer al nord-est, l'Immidir al nord, i l'Adrar des Ifoghas i l'Ayr al sud. La població estimada era vers 1950 de 5.000 habitants, de les tribus kel ghela, taytok i tégehé mellet que en conjunt, amb els seus vassalls, formen la confederació dels Kel Ahaggar. El cap tradicional o amenokal és escollit entre els Kel Ghela. Quasi tota la població és nòmada i la societat està divida en tres classes o castes: el nobles (ihaggaran o imuhagh), els plebeus vassalls (amghid, plural imghad) i els esclaus (akli, plural iklan). La seva llengua és el tamahakk i l'escriptura el tifinagh.
En aquest territori hi ha pintures rupestres i algunes restes d'indústries lítiques (neolítiques). El país estava governat per un amenokal. La missió d'exploració Flatters fou massacrada el 1880; llavors, fou reconegut per la missió Foureau-Lamy el 1898; l'amenokal Musa ag Amastan es va sotmetre el 1904 al comandant Laperrine i fou incorporat al territori francès dels Oasis, amb capital a Tamanrasset.

## Bibliografia

* H. Lhote, Les Touaregs du Hoggar, París 1944.

## Vegeu també

* Eghergher, riu.